Fransk seriemorder er død
Louis var dømt for drapene på sju mentalt tilbakestående unge kvinner på 1970-tallet, i tillegg til tortur og voldtekt av sin andre kone og seksuelt overgrep mot hennes datter. Det tok mange år før han ble stilt for retten, og dommen falt i 2004. Han døde søndag på et sykehus med strenge sikkerhetstiltak i Nancy, 79 år gammel. Louis jobbet som bussjåfør for sosialtjenesten i distriktet Yonne i Burgund i perioden da drapene fant sted. Gjennom jobben kom han i kontakt med ofrene, som var mellom 15 og 25 år gamle. Fortsatt er det uklart hvorfor det tok så lang tid før Louis ble dømt, ifølge nyhetsbyrået AFP. Uklare omstendigheter omgir også dødsfallet til en av politifolkene som etterforsket saken. Louis døde bare få dager før medisinske eksperter skulle vurdere muligheten for å løslate ham av helsemessige årsaker.
En av Frankrikes verste seriemordere gjennom tidene, Emile Louis, er død.